**ПРАТЕНИЧКО ПРАШАЊЕ**

од пратеникот Виолета Ташева поставено на 77-та седница

на Собранието на Република Македонија одржана

на 5 ноември 2009 година

 Пратеничкото прашање гласи:

Деновиве јавноста е разбранувана со протестот на професионалните војници. Почитуван министер, иако е општо познато дека договорот кој го потпишува секој професионален војник до Министерството за одбрана во кој се предвидува за завршување на работниот статус по навршување на 38 години од животот и со тоа истекува нивниот аранжман во Армијата на Република Македонија. Сепак, со еден квалитивен исчекор заради човечката и моралната димензија, како и заради улогата на професионалните војници кои ја имаат во подобрувањето на имиџот на државата, сметам дека решавањето на ова прашање, е особено важно.

Почитуван министер, деновиве имавте средба со претставниците на професионалните војници и според информациите од медиумите понуден е модел на активна резерва.

Прашањето е што подразбира овој модел на решавање на прашањето на професионалните војници.